แรงขายทำกำไรกด SET ปิดลดช่วงบวกเหลือ 1 จุด หลังดัชนีฯขึ้นแรงรับข่าวครม.วานนี้
แรงขายทำกำไรกด SET ปิดลดช่วงบวกเหลือ 1 จุด หลังดัชนีฯขึ้นแรงรับข่าวครม.วานนี้ โดยดัชนีปิดตลาดวันนี้ ที่ระดับ 1,740.45 จุด บวก 1.02 จุด หรือ 0.06% มูลค่าการซื้อขาย 6.91 หมื่นล้านบาท 
11 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,740.45 จุด บวก 1.02 จุด หรือ 0.06% มูลค่าการซื้อขาย 6.91 หมื่นล้านบาท 
10 หุ้นดันดัชนีวันนี้

ด้าน นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยว่า ตลาดหุ้นไทยวันนี้ปรับตัวขึ้นไปและย่อตัวลงมา จากแรงขายทำกำไรหลังจากวานนี้ตลาดบ้านเราปรับตัวขึ้นไปแรงตอบรับข่าวดีไปแล้วทั้งเรื่องการส่งสัญญาณปรับลดอัตราดอกเบี้ยของธนาคารกลางสหรัฐฯ (เฟด) และการโปรดเกล้าฯ แต่งตั้งคณะรัฐมนตรี ตอนนี้รอนโยบายรัฐบาลจะออกมาเป็นอย่างไร และการประชุมเฟดในช่วงปลายเดือนก.ค.นี้ รวมทั้งต้องติดตามการทยอยประกาศผลประกอบการของบริษัทจดทะเบียนงวดไตรมาส 2/62
ขณะที่ตลาดหุ้นในภูมิภาคเอเชียวันนี้ต่างปรับตัวขึ้นถ้วนหน้าตอบรับประธานเฟดส่งสัญญาณลดอัตราดอกเบี้ย ซึ่งตลาดบ้านเราได้ขึ้นไปก่อนหน้านี้แล้ววันนี้จึงเผชิญแรงขายทำกำไร และหุ้นขนาดใหญ่ก็ยังไม่ขึ้นไปไหนด้วย
สำหรับแนวโน้มการลงทุนในวันพรุ่งนี้ (12 ก.ค.) นายถนอมศักดิ์ กล่าวว่า ตลาดฯคงจะแกว่งตัวออกด้านข้าง ซึ่งก็คงจะเล่นหุ้นเป็นรายตัวไป พร้อมให้แนวรับ 1,730 จุด ส่วนแนวต้าน 1,748 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TRUE    มูลค่าการซื้อขาย  3,614.94 ล้านบาท ปิดที่    6.15 บาท เพิ่มขึ้น 0.25 บาท
CPALL   มูลค่าการซื้อขาย  2,784.33 ล้านบาท ปิดที่   87.50 บาท ลดลง  0.25 บาท
TOP     มูลค่าการซื้อขาย  2,364.41 ล้านบาท ปิดที่   71.00 บาท เพิ่มขึ้น 3.00 บาท
PTT     มูลค่าการซื้อขาย  2,305.05 ล้านบาท ปิดที่   48.25 บาท ราคาไม่เปลี่ยนแปลง
PTTEP   มูลค่าการซื้อขาย  2,091.87 ล้านบาท ปิดที่  136.00 บาท เพิ่มขึ้น 1.50 บาท
 
